قوزیی قیبریس تورک جمهوریتی پرزیدنتی مصطفی آکینجی آذربایجان تورپاق‌لارینا ائدیلن هوجوم‌لاری قیناییب و دوست و قارداش آذربایجان خالقینا قیبریس تورک خالقی آدیندان هم رای‌لیک دویغولارینی چاتدیریب.
مصطفی آکینجی یازیلی آچیقلاماسیندا ارمنیستانلا آذربایجان آراسیندا اون ایللردیر حل اولونمایان قاراباغ موناقیشه‌سی‌نین یئنی‌دن ایستی بیر قارشیدورمایا چئوریلدیگینی قئید ائدیب.
آکینجی "اولوسلار آراسی حقوق باخیمیندان موستقیل‌لیک آدی آلتیندا آذربایجانین اراضی‌سی اولان داغ‌لیق قاراباغدا موستقیل‌لیک گؤرونتوسو آرخاسیندا داوام ائدن ارمنی حاکمیتی آذربایجان طرفیندن حاق‌لی اولا‌راق قبول ائدیلمیر" ایفاده سینی ایشله‌دیب.
مصطفی آکینجی اولوسلار آراسی توپلوم نزدینده ده حل اولونمایان بو پروبلئمین اینسان تلفاتینا و کدرلره سبب اولدوغونو و یاشانماغا داوام ائتدیگینی بیل‌دیره‌رک، "آذربایجان تورپاق‌لارینا ائدیلن هوجوم‌لاری قینایاریق و دوست و قارداش آذربایجان خالقینا قیبریس تورک خالقی آدیندان هم رای‌لیک دویغولاریمیزی چادریریرام" دئییب.
